Última visita de l’any de l’Ecoparc mòbil, del 18 al 20 de desembre
2025-07-24

Fidel a la cita mensual, fent parada a Burjassot al llarg de tot l’any per a facilitar a les veïnes i els veïns del municipi el reciclatge dels residus per als quals no existeix contenidor específic, l’Ecoparc mòbil de la Emtre estarà a Burjassot del 18 al 20 de desembre.

En horari de 10.00 a 14.00 hores i de 16.00 a 19.00 hores, l’Ecoparc estarà situat en l’aparcament de Les Palmeres, al costat del Mercat Municipal l’Almara.

Els Ecoparcs mòbils de la Emtre donen l’oportunitat a la ciutadania de depositar tots aquells residus per als quals no existeix un contenidor específic en el municipi, com ara oli de cuina, pintures, dissolvents o càpsules de café, entre altres. També es poden depositar piles, termòmetres, aparells electrònics xicotets, bombetes, cartutxos d’impressores, telèfons mòbils i carregadors, bateries…

Portant els residus que no tenen un contenidor específic a l’Ecoparc, s’eviten els seus abocaments incontrolats, es redueix el volum de fem que acaba en un abocador i s’ajuda al tractament adequat de tots els residus.